**Ministru kabineta noteikumu projekta „Kārtība, kādā tiek izvērtēta personas atbilstība pedagoga amatam” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta noteikumu projekta „Kārtība, kādā tiek izvērtēta personas atbilstība pedagoga amatam” (turpmāk – noteikumu projekts) mērķis ir atbilstoši Izglītības likuma 2018. gada 20. septembra un 2019. gada 30. maija grozījumiem noteikt kārtību, kādā izglītības iestādes vadītājs pārliecinās, vai personai pastāv ierobežojumi strādāt par pedagogu, kā arī nodrošināt iepriekš sodītām personām izvērtēšanu, vai atļauja strādāt par pedagogu nekaitēs izglītojamo interesēm.Noteikumu projekts stāsies spēkā nākamajā dienā pēc publicēšanas oficiālajā izdevumā “Latvijas Vēstnesis”. |
|  |  |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pēc Izglītības kvalitātes valsts dienesta (turpmāk – dienests) iniciatīvas sadarbībā ar Izglītības un zinātnes ministriju atbilstoši Izglītības likuma 30. panta 3.3 daļā un 50. panta pirmās daļas 1. punktā noteiktajam deleģējumam, kā arī ievērojot Satversmes tiesas 2017. gada 24. novembra spriedumu (turpmāk – Satversmes tiesas spriedums),[[1]](#footnote-1) Satversmes tiesas kolēģijas 2019. gada 27. marta lēmumu par atteikšanos ierosināt lietu, 2018. gada 20. septembrī un 2019. gada 30. maijā pieņemtos grozījumus Izglītības likumā, kas stājās spēkā 2018. gada 18. oktobrī un 2019. gada 26. jūnijā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik spēkā esošie Ministru kabineta 2014. gada 15. aprīļa noteikumi Nr. 195 „Kārtība, kādā tiek izvērtēts, vai atļauja strādāt par pedagogu personai, kas bijusi sodīta par tīšu kriminālpārkāpumu vai mazāk smagu noziegumu, nekaitēs izglītojamo interesēm” (turpmāk – MK noteikumi Nr. 195) paredz, ka dienests, pamatojoties uz Iepriekš sodīto personu izvērtēšanas komisijas (turpmāk – komisija) sniegto atzinumu, izvērtē un izsniedz atļauju strādāt par pedagogu tikai gadījumā, ja persona bijusi sodīta par tīšu kriminālpārkāpumu vai mazāk smagu noziegumu.Atbilstoši Satversmes tiesas spriedumam tika izstrādāti un 2018. gada 18. oktobrī stājās spēkā grozījumi Izglītības likumā, kas paredz izvērtēšanas procesu un iespējas saņemt atļauju strādāt par pedagogu visām sodītām personām, t.sk. tām, kuras sodītas par smagu un sevišķi smagu noziegumu. Tādējādi gan Satversmes tiesa, gan Latvijas Republikas Saeima ierobežojumus strādāt par pedagogu personām, kas sodītas par tīšu noziedzīgu nodarījumu, atzinusi par leģitīmiem un tie tiek saglabāti, nodrošinot izglītojamo interešu un tiesību prioritāti, lai neradītu risku izglītojamo veselībai, drošībai, intelektuālajai un fiziskajai attīstībai.Noteikumu projekta papildu mērķis ir precizēt izvērtēšanas procesam nozīmīgos kritērijus un mazināt administratīvo slogu, novēršot darbību un informācijas dublēšanos, kas rodas saistībā ar atzinuma un atļaujas kā atsevišķa dokumenta sagatavošanu un izsniegšanu, jo atļauju izsniegšanas faktu apliecina dienesta pieņemts lēmums.Noteikumu projekts ir izstrādāts, ņemot vērā MK noteikumos Nr. 195 noteikto regulējumu, vienlaikus to pilnveidojot atbilstoši līdzšinējās personu izvērtēšanas prakses atziņām.Noteikumu projekts paredz vienkāršot iepriekš sodīto personu izvērtēšanas procedūru, nosakot, ka lēmumu par personas atbilstību pedagoga amatam pieņems komisija, to fiksējot protokolā. Ja kāds no komisijas locekļiem nepiekrīt komisijas lēmumam, viņam ir tiesības izteikt savu atsevišķo viedokli un papildu argumentus un pievienot tos protokolam.Līdz šim MK noteikumi Nr. 195 noteica, ka komisija sagatavo gan sēdes protokolu, gan atzinumu atsevišķa dokumenta veidā, un tad dienests, pamatojoties uz šo atzinumu, pieņēma lēmumu. Lai vienkāršotu šo procedūru, saskaņā ar noteikumu projektā noteikto komisija veiks visu iepriekš sodīto personu procedūru vienkopus un Administratīvā procesa likumā noteiktajā termiņā pieņems un izsniegs personai vienu no šādiem komisijas priekšsēdētāja parakstītiem lēmumiem:1) par atļauju;2) par atļauju ar ierobežojumiem strādāt ar atsevišķām izglītības mērķgrupām;3) par atļaujas atteikumu.Dienestam noteikta tikai minētā lēmuma apstrīdēšanas funkcija.Noteikumu projekts arī paredz, ka informāciju par minēto lēmumu dienesta atbildīgā amatpersona ievada Valsts izglītības informācijas sistēmā (turpmāk – sistēma) pie konkrētās personas datiem, ja persona ir uzsākusi darba tiesiskās attiecības izglītības iestādē pedagoga amatā vai tai ir piešķirts sertifikāts pedagoga privātprakses uzsākšanai. Informācija par komisijas pieņemto lēmumu saistībā ar atļauju sistēmā tiks ievadīta trīs darbdienu laikā no ziņu par darba tiesisko attiecību uzsākšanu saņemšanas vai sertifikāta pedagoga privātprakses uzsākšanai piešķiršanas, kad persona uzsāks darba tiesiskās attiecības (šajā gadījumā persona par to paziņos dienestam), vai tai tiks piešķirts sertifikāts pedagoga privātprakses uzsākšanai.Atbilstoši noteikumu projekta 23. punktā noteiktajam, arī informāciju par lēmuma par atļaujas anulēšanu pieņemšanu trīs darbdienu laikā no tā pieņemšanas dienesta atbildīgā amatpersona ievadīs sistēmā pie konkrētās personas datiem. Vienlaikus dienestam būs pienākums informēt darba devēju, ja persona strādā par pedagogu, jo, ņemot vērā, ka saskaņā ar Bērnu tiesību aizsardzības likuma 72. panta ceturtajā daļā un šī noteikumu projekta 2.2. punktā noteikto pārbaudes par pedagoga sodāmību veicamas ne retāk kā reizi gadā, pastāv iespēja, ka pedagogs, kam anulēta atļauja, turpinās darbu kādu laikposmu, kamēr darba devējs neveiks kārtējo pārbaudi par iespējamo pedagoga sodāmību.Minētās informācijas ievade izriet no dienestam Izglītības likuma 50. panta 1. punktā (no 2019. gada 26. jūniju 50. panta pirmās daļas 1. punkts) piešķirtās funkcijas un tās uzkrāšanas sistēmā mērķis ir vienkopus nodrošināt informāciju par pedagogiem, un novērst, ka par pedagogu strādā persona, kam ir noteikti ierobežojumi. Izglītības mērķgrupas atbilstoši Izglītības likuma 7. pantā noteiktajam veido:1) pirmsskolas vecuma bērni;2) obligātās izglītības vecuma bērni un jaunieši;3) jaunieši;4) personas ar speciālām vajadzībām;5) pieaugušie.Ņemot vērā, ka pedagogam būtiska ir ne vien viņa profesionālā kvalifikācija, bet arī personības raksturojums, proti, pedagogam ir jāatbilst gan profesionālajām, gan arī augstām morāles un ētikas prasībām, noteikumu projekts paredz komisijas sastāvā iekļaut arī Psihologu sertifikācijas padomes pārstāvi.Noteikumu projekts precizē kritērijus, kurus komisija ņem vērā, izvērtējot riskus, vai atļauja nekaitēs izglītojamo interesēm, papildinot ar šādiem kritērijiem:- personas spēja pildīt Izglītības likumā noteiktos pedagoga vispārīgos pienākumus;- personas iepriekšējā pedagoģiskā darbība, ja tāda bijusi;- vai noziedzīga nodarījuma izdarīšanas laikā persona bija ieguvusi pedagoga izglītību un kvalifikāciju vai strādāja par pedagogu.Minētie kritēriji nodrošinās vispusīgāku un objektīvāku sodīto personu izvērtēšanu. Tie ir izvēlēti, ņemot vērā līdzšinējās sodīto personu izvērtēšanas prakses atziņas.Šobrīd MK noteikumu Nr. 195 4. punkts noteic, ka persona iesniegumam pievieno dzīvesgaitas aprakstu (CV), nolēmumu kriminālprocesā, ar kuru persona atzīta par vainīgu noziedzīga nodarījuma izdarīšanā, kā arī citus dokumentus, kuriem pēc personas ieskatiem ir nozīme jautājuma izskatīšanā un kuri apliecina iesniegumā norādītās informācijas pamatotību, kā arī dokumentu, kas apliecina samaksu par iesnieguma izvērtēšanu.No Fizisko personu datu apstrādes likuma pārejas noteikumu 2. punkta kopsakarā ar Fizisko personu datu aizsardzības likuma 12. pantā noteiktā izriet, ka pieprasīt informāciju par personas sodāmību, kā arī datus, kas skar probāciju, var tikai tajā gadījumā, ja tas ir noteikts *expressis verbis* likumā nevis Ministru kabineta noteikumos. Izglītības likuma 50. panta 1. punkts (no 2019. gada 26. jūnija 50. panta pirmās daļas 1. punkts) paredz funkciju dienestam (dienesta izveidotai komisijai) izvērtēt, vai personas sodāmība nekaitē izglītojamo interesēm, un lemt par atļauju šai personai strādāt par pedagogu. 2019. gada 30. maijā pieņemts un 2019. gada 26. jūnijā stājas spēkā likumprojekts “Grozījumi Izglītības likumā” (Nr. 121/Lp13; <http://titania.saeima.lv/LIVS13/saeimalivs13.nsf/webSasaiste?OpenView&restricttocategory=121/Lp13>), kas paredz dienestam, izvērtējot, vai atļauja sodītai personai strādāt par pedagogu nekaitēs izglītojamo interesēm, tiesības apstrādāt personas datus, kas attiecas uz noziedzīgiem nodarījumiem, sodāmību krimināllietās un administratīvo pārkāpumu lietās, kā arī uz tiesas nolēmumu vai tiesas lietas materiāliem (Izglītības likuma 50. panta otrā daļa).Saistībā ar normatīvajos aktos noteiktajiem ierobežojumiem ir būtiski atcerēties pedagoga amata nozīmību sabiedrībā. Arī Augstākās tiesas Senāta Civillietu departaments jau 2011. gada 5. oktobra spriedumā Nr. SKC–478/2011 uzsvēris, ka “pedagoga amata kandidātam jāatbilst gan profesionālajām, gan augstām morāles un ētikas prasībām”. Gan MK noteikumu Nr. 195 10.3. apakšpunkts, gan noteikumu projekta 17.3. apakšpunkts, nosaka, ka komisija, izvērtējot riskus, vai atļauja nekaitēs izglītojamo interesēm, ņem vērā noziedzīgā nodarījuma veidu, raksturu un personas attieksmi pret to.Minēto personas datu, kas attiecas uz noziedzīgiem nodarījumiem, sodāmību, apstrāde nodrošinās dienestam pilnvērtīgu, objektīvu un vispusīgu personas izvērtēšanu atļaujas izsniegšanai, un dienests kā valsts pārvaldes iestāde nodrošinās atbilstošas garantijas datu uzglabāšanai.Vienlaikus noteikumu projekts paredz, ka *persona iesniegumam atļaujas saņemšanai pievieno dzīvesgaitas aprakstu (CV), tiesas nolēmumu vai prokurora priekšrakstu par sodu, ar kuru persona atzīta par vainīgu noziedzīga nodarījuma izdarīšanā, kā arī citus dokumentus, kuriem pēc personas ieskatiem ir nozīme jautājuma izskatīšanā un kuri apliecina iesniegumā norādītās informācijas pamatotību, kā arī dokumentu, kas apliecina samaksu par iesnieguma izvērtēšanu.*Praksē saistībā ar personu sodāmību bieži tiek sastādīti arī prokurora priekšraksti par sodu. Kriminālprocesa likuma 74.1 pants nosaka, ka apsūdzētais notiesātā statusu iegūst arī no prokurora priekšraksta par sodu spēkā stāšanās dienas. Līdz ar to ir precizēts MK noteikumos Nr. 195 iesniedzamo dokumentu saraksts, paredzot arī prokurora priekšrakstu par sodu.Izglītības likuma 50. panta 1.punktā (no 2019. gada 26. jūnija 50. panta pirmās daļas 1. punkts) noteiktie ierobežojumi attiecas uz konkrētu mērķgrupu – pedagogiem, tostarp paredzot iespēju iegūt atļauju strādāt par pedagogu, ja persona ir sodīta par jebkura tīša noziedzīga nodarījuma izdarīšanu (neatkarīgi no sodāmības dzēšanas vai noņemšanas). Ierobežojumus darbam ar bērniem, tai skaitā pedagogiem, paredz arī Bērnu tiesību aizsardzības likuma 72. pants, piemēram, nosakot, ka bērnu aprūpes, izglītības, veselības aprūpes un citās tādās iestādēs, kurās uzturas bērni, bērnu pasākumos un tādos pasākumos, kuros piedalās bērni, nedrīkst strādāt, veikt brīvprātīgo darbu, kā arī saskaņā ar noslēgto vienošanos sniegt pakalpojumus personas, kuras sodītas par noziedzīgiem nodarījumiem, kas saistīti ar vardarbību vai vardarbības piedraudējumu vai kuras sodītas par noziedzīgiem nodarījumiem pret tikumību un dzimumneaizskaramību – neatkarīgi no sodāmības dzēšanas vai noņemšanas.Saskaņā ar Latvijas Republikas Satversmes tiesas kolēģijas 2019. gada 27. marta lēmumu par atteikšanos ierosināt lietu Izglītības likuma 50. pantā ietvertais regulējums paredz individuālu personas, kura vēlas strādāt par pedagogu, tostarp ar bērniem, izvērtējumu.Ņemot vērā minēto, praksē attiecībā uz pedagogu sodāmību turpmāk individuāli tiks izvērtēta paredzamā ietekme uz katru izglītības mērķgrupu, arī tajos gadījumos, ja persona iepriekš ir izdarījusi noziedzīgu nodarījumu, kas saistīts ar vardarbību vai vardarbības piedraudējumu.Noteikumu projektā 7. un 13.punktā ietverto datu apstrādes mērķis: lai komisija objektīvi varētu izvērtēt personas atbilstību pedagoga amatam, kas ietver arī attieksmes pret izdarīto noziedzīgo nodarījumu izvērtēšanu, un pieņemt pamatotu lēmumu par atļauju strādāt par pedagogu vai tās atteikumu, vai anulēšanu. Ar noteikumu projektu tiek precizēts MK noteikumos Nr. 195 minēto institūciju saraksts, no kurām komisija var pieprasīt izvērtēšanai nepieciešamo informāciju, papildinot to ar Latvijas Nacionālo arhīvu vai tā struktūrvienībām, tiesām un prokuratūru.Saskaņā ar noteikumu projektu komisija var pieprasīt izvērtēšanai nepieciešamo informāciju no:1) Iekšlietu ministrijas Informācijas centra – ziņas no Sodu reģistra par personas sodāmību, lai noskaidrotu ziņas par to, vai persona sodīta par tīšu noziedzīgu nodarījumu, noziedzīgā nodarījuma veidu, raksturu;2) Ieslodzījuma vietu pārvaldes – informāciju par personas attieksmi pret izdarīto noziedzīgo nodarījumu, personas raksturojumu soda izpildes laikā un soda izpildes gaitu, ja no personas atbrīvošanas no brīvības atņemšanas iestādes nav pagājuši pieci gadi – lai gūtu priekšstatu par personu un izvērtētu iespējamo kaitējumu izglītojamo interesēm nākotnē;3) Valsts probācijas dienesta – informāciju par personas attieksmi pret izdarīto noziedzīgo nodarījumu, personas darbību laikposmā, kad tā bija Valsts probācijas dienesta klients, personas raksturojumu un soda izpildes gaitu, lai gūtu priekšstatu par personu un izvērtētu iespējamo kaitējumu izglītojamo interesēm nākotnē;4) Valsts bērnu tiesību aizsardzības inspekcijas – informāciju par pārbaudēm, administratīvo pārkāpumu lietvedību saistībā ar konkrētās personas darbību (piemēram, pārbaudes akti par pārbaudē konstatētajiem faktiem, administratīvo pārkāpumu protokoli), lai noskaidrotu ziņas par iespējamiem personas izdarītajiem bērna tiesību pārkāpumiem;5) izglītības iestādes – informāciju par personas darbību izglītības iestādē, personas raksturojumu, lai gūtu priekšstatu par personu un izvērtētu iespējamo kaitējumu izglītojamo interesēm nākotnē;6) izglītības iestādes dibinātāja – informāciju par personas darbību, personas raksturojumu, lai gūtu priekšstatu par personu un izvērtētu iespējamo kaitējumu izglītojamo interesēm nākotnē;7) Latvijas Nacionālā arhīva vai tā struktūrvienības – tiesas nolēmumu vai prokurora priekšrakstu kopijas, citas Latvijas Nacionālā arhīva vai tā struktūrvienības rīcībā esošās ziņas par personas darbību kopš noziedzīgā nodarījuma izdarīšanas, kas ļauj izvērtēt personas attieksmi pret izdarīto noziedzīgo nodarījumu, personas raksturojumu (ja nav saņemts no personas vai citas iestādes), lai noskaidrotu ziņas par personas sodāmību un gūtu priekšstatu par personas psihisko īpašību kopumu, kas nosaka tās izturēšanos un rīcību, un izvērtētu tās iespējamo kaitējumu izglītojamo interesēm nākotnē; 8) tiesām un prokuratūras – tiesas nolēmumu vai prokurora priekšrakstu kopijas – lai gūtu priekšstatu par personas izdarītā noziedzīgā nodarījuma raksturu, personas lomu noziedzīgā nodarījuma izdarīšanā, personas tiesai pausto attieksmi pret noziedzīgo nodarījumu. Informācija konkrētai tiesai vai prokuratūrai, pamatojoties uz Sodu reģistra sniegto informāciju, tiek pieprasīta tikai gadījumā, ja to objektīvu apstākļu dēļ neiesniedz pati persona un tiesas spriedumu / prokurora priekšrakstu, kurā sniegtā informācija nepieciešama komisijas lēmuma pieņemšanai, nav iegūstama no Latvijas Nacionālajā arhīva vai tā strūktūrvienībām;9) citas institūcijas vai personas – informāciju, kas ļauj izvērtēt personas attieksmi pret izdarīto noziedzīgo nodarījumu, personas raksturojumu, piemēram, psihologa atzinums, lai gūtu pārliecību, ka personas rīcība nākotnē nekaitēs izglītojamo interesēm.Lai gūtu pārliecību par personas spēju veikt Izglītības likuma 51. pantā noteiktos pedagoga vispārīgos pienākumus, tostarp radoši un atbildīgi piedalīties izglītības programmu īstenošanā, kā arī veidot izglītojamā attieksmi pret sevi, citiem, darbu un valsti, audzināt krietnus, godprātīgus un atbildīgus cilvēkus, ievērot pedagoga profesionālās ētikas normas un piedalīties izglītības procesa pilnveidē, noteikumu projekts paredz, ka persona atkārtoti iesniegumu atļaujas saņemšanai var iesniegt ne agrāk kā pēc gada no dienas, kad stājies spēkā lēmums par atļaujas atteikumu, atļaujas anulēšanu vai atļauju ar ierobežojumiem strādāt ar atsevišķām izglītības mērķgrupām (attiecībā uz konkrēto mērķgrupu). Vienlaikus minētais regulējums nodrošinās arī personai samērīgu termiņu izvērtēt apsvērumus un kritērijus, kas bijuši par pamatojumu minēto lēmumu pieņemšanai, izvērtējot savu rīcību un turpmāko pedagoģisko darbību.Noteikumu projektā ir ietverts regulējums par personas lietā esošo dokumentu apriti, glabāšanu un noformēšanu, paredzot, ka komisijas sekretārs nodrošina personas lietā esošo dokumentu apriti, glabāšanu un noformēšanu normatīvajos aktos par dokumentu apriti, glabāšanu, izstrādāšanu un noformēšanu noteiktajā kārtībā. Personas lietā esošos dokumentus komisija glabā 10 gadus.Savukārt līdzīgi kā Administratīvā procesa likumā attiecībā uz tiesas sēžu fiksēšanu, izmantojot tehniskos līdzekļus, noteikumu projekts paredz, ka komisijas sēdes gaitu pilnā apjomā var fiksēt, izmantojot skaņu ierakstu vai citus tehniskos līdzekļus, par ko izdara atzīmi komisijas sēdes protokolā. Skaņu vai attēlu ieraksts tiek saglabāts līdz komisijas pieņemtā lēmuma spēkā stāšanās dienai, ar to saprotot galīgā nolēmuma spēkā stāšanās dienu.Ar noteikumu projekta spēkā stāšanos spēku zaudēs MK noteikumi Nr. 195.Saskaņā ar 2019. gada 30. maijā pieņemtajiem grozījumiem Izglītības likumā, kas stājas spēkā 2019. gada 26. jūnijā, Izglītības likumā ir ietverts deleģējums noteikt kārtību, kādā izglītības iestādes vadītājs pārliecinās, vai pastāv ierobežojumi personai strādāt par pedagogu. Ievērojot minēto, noteikumu projekts paredz, ka izglītības iestādes vadītājam pedagogu sodāmība jāpārbauda pirms darba tiesisko attiecību nodibināšanas un ne retāk kā reizi gadā, sistēmā aktualizējot informāciju par izglītības iestādē nodarbināto pedagogu sodāmību. Nepieciešamības gadījumā un pamatojoties uz speciālo normatīvo aktu atbilstoši Valsts pārvaldes iekārtas likuma 37.pantā noteiktajam, sodāmības pārbaudes funkcijas var pārņemt augstāka iestāde vai amatpersona.Noteikumu projektā ir ietverts regulējums, samērojot to ar šobrīd praksē esošo, proti, atbilstoši ievadītajam personas kodam pozitīvas atbildes rezultātā sistēmā tiešsaistes datu pārraides režīmā no Sodu reģistra atgriež norādi par attiecīgās personas datu esamību Sodu reģistrā, neatklājot sodāmības saturu. Tas nozīmē, ka gadījumos, kad izglītības iestāde meklēšanas rezultātā ir saņēmusi atbildi, ka personas dati ir Sodu reģistrā, tā sagatavo Iekšlietu ministrijas Informācijas centram rakstveida pieprasījumu, norādot ziņu pieprasījuma pamatojumu un ziņu izmantošanas mērķi. Minētais process veicams arī aktualizējot informāciju par izglītības iestādē nodarbināto pedagogu sodāmību (ne retāk kā reizi gadā) sistēmā un pieprasot izziņu no Sodu reģistra par personu, kurai sistēmā ir norāde par datu esamību Sodu reģistrā. Jāpiebilst, ka ziņas no Iekšlietu ministrijas Informācijas centra tiks saņemtas tikai tādā apjomā, kādā tas noteikts Izglītības likuma 50. panta 1. punktā (no 2019. gada 26. jūnija 50. panta pirmās daļas 1. punkts) un Bērnu tiesību aizsardzības likuma 72. panta piektajā daļā.Kad informācija no Sodu reģistra saņemta, izglītības iestādes vadītājs nekavējoties izdara ierakstu sistēmā par saņemto Sodu reģistra izziņu. Ieraksts par Sodu reģistra izziņu tiek izdarīts, ja uz pedagogu neattiecas Izglītības likumā noteiktie ierobežojumi (turpmāk – negatīva atbilde).Savukārt gadījumā, ja no Sodu reģistra saņemta informācija, ka uz pedagogu attiecas Izglītības likuma 50. panta pirmajā daļā noteiktie ierobežojumi, noteikumu projekts paredz izglītības iestādes vadītājam pienākumu nekavējoties atstādināt pedagogu no pienākumu pildīšanas līdz atļaujas saņemšanai. Pamatojoties uz speciālo normatīvo regulējumu, pedagogus no pienākumu pildīšanas līdz atļaujas saņemšanai atstādina iestādes vadītājs. Līdzīgs regulējums ir iekļauts Bērnu tiesību aizsardzības likuma 72. panta septītajā daļā, kas paredz pienākumu attiecīgo personu atstādināt no amata (no pienākumu pildīšanas) līdz lietas apstākļu noskaidrošanai un izvērtēšanai vai līdz galīgā nolēmuma pieņemšanai kriminālprocesā. Tas nozīmē arī, ka izglītības iestādes vadītājam nekavējoties jāziņo komisijai par konstatēto.Vienlaikus, lai nodrošinātu, ka par pedagogu strādā personas ar atļauju un personas, uz kurām neattiecas Izglītības likuma 50. panta pirmajā daļā noteiktie ierobežojumi, noteikumu projekts paredz arī dienestam (Izglītības likuma 20. panta pirmajā daļā un trešās daļas 1. punktā noteiktās kompetences ietvaros kopsakarā ar 50. panta otrajā daļā (no 2019. gada 26. jūnija) noteikto) tiesības veikt izglītības iestāžu pedagogu sodāmības pārbaudi Sodu reģistrā, izdarot ierakstu sistēmā par saņemto Sodu reģistra izziņu. Minētā ieraksta mērķis ir mazināt administratīvo slogu (gadījumā, ja dienests būs savas kompetences ietvaros saņēmis Sodu reģistra izziņu, izdarot par to ierakstu sistēmā, izglītības iestādei tā gada laikā nebūs Sodu reģistra izziņa jāprasa atkārtoti; dienestam nebūs rakstiski jāpieprasa informācija par pedagogu atbilstību Izglītības likuma 50. panta pirmajā daļā noteiktajiem ierobežojumiem un izglītības iestādei nebūs jāgatavo uz šo pieprasījumu atbilde), kā arī personas datu aizsardzības nodrošināšanai. Tādējādi netiks atkārtoti pieprasītas un sūtītas ziņas par personas sodāmību, šī informācija ar izglītības iestādēm nebūs jāpārrunā telefoniski, tādējādi līdz minimumam samazinot iespējas pārkāpt personas datu aizsardzības principus vai personas pamattiesību ierobežojuma samērīgumu. Dienests izdarīs sistēmā ierakstu par izziņas datumu tikai Sodu reģistra negatīvas atbildes gadījumā. Gadījumā, ja dienesta saņemtajā Sodu reģistra izziņā būs informācija, ka uz pedagogu attiecas Izglītības likuma 50. panta pirmajā daļā noteiktie ierobežojumi, dienests aicinās izglītības iestādi izpildīt noteikumu projekta 4. punktā noteikto (nodrošinot personas datu aizsardzību, izglītības iestāde saņems tikai informāciju par to, ka pastāv personai noteiktie ierobežojumi strādāt par pedagogu, bet dienests neinformēs izglītības iestādi par personas izdarīto noziedzīgo nodarījumu). Lai izvērtētu personas pamattiesību ierobežojuma samērīgumu, jānoskaidro: 1) vai izraudzītie līdzekļi ir piemēroti leģitīmā mērķa sasniegšanai; 2) vai nepastāv personu pamattiesības mazāk ierobežojoši (saudzējošāki) līdzekļi; 3) vai labums, ko iegūs sabiedrība, ir lielāks par indivīda tiesībām un likumiskajām interesēm nodarīto zaudējumu. Ņemot vērā, ka likumprojekta "Grozījumi Izglītības likumā" (Nr.121/Lp13) izstrādē nav veikts samērīguma izvērtējums, noteikumu projekta ietvaros ir izvērtēts, vai tiek apstrādāts samērīgs datu daudzums:1) Noteikumu projekts atbilstoši Izglītības likuma 50. panta otrajā daļā ietvertajam deleģējumam (ar grozījumiem, kas pieņemti 2019. gada 30. maijā) paredz dienestam apstrādāt personu datus par sodāmību.Atbilstoši Satversmes tiesas spriedumam tika izstrādāti un 2018. gada 18. oktobrī stājās spēkā grozījumi Izglītības likumā, kas paredz izvērtēšanas procesu un iespējas saņemt atļauju strādāt par pedagogu visām sodītām personām, t.sk. tām, kuras sodītas par smagu un sevišķi smagu noziegumu. Pedagoga amata kandidātam jāatbilst gan profesionālajām, gan augstām morāles un ētikas prasībām[[2]](#footnote-2), t.i., pedagogam būtiska ir ne vien viņa izglītība un kvalifikācija, bet arī personības raksturojums un attieksme. Izglītības process ietver mācību un audzināšanas darbu, kā arī pedagogam jāpilda Izglītības likuma 51. pantā noteiktie pedagoga vispārīgie pienākumi, tostarp radoši un atbildīgi piedalīties izglītības programmu īstenošanā, kā arī veidot izglītojamā attieksmi pret sevi, citiem, darbu un valsti, audzināt krietnus, godprātīgus un atbildīgus cilvēkus, ievērot pedagoga profesionālās ētikas normas un piedalīties izglītības procesa pilnveidē. Tādejādi noziedzīgu nodarījumu izdarīšana norāda uz iespējamu kaitējuma risku izglītojamo interesēm nākotnē. Turklāt smagi un sevišķi smagi noziegumi ir augstākās bīstamības un sabiedriskā kaitīguma pakāpes nodarījumi.Līdz ar to informācija par personas sodāmību (ziņas no Sodu reģistra par personas sodāmību, tiesas nolēmumi vai prokurora priekšraksti par sodu), t.sk. informācija par iespējamiem personas izdarītajiem bērna tiesību pārkāpumiem (piemēram, pārbaudes akti par pārbaudē konstatētajiem faktiem, administratīvo pārkāpumu protokoli) kā arī iestāžu sniegta informācija par personas attieksmi pret izdarīto noziedzīgo nodarījumu un personas raksturojums un šīs informācijas apstrāde ir būtiska un piemērota, lai objektīvi izvērtētu, vai personas darbība nekaitēs izglītojamo interesēm.2) Izsniegtā atļauja strādāt par pedagogu apliecina, ka pedagogam, pildot Izglītības likuma 51.pantā noteiktos pedagoga vispārīgos pienākumus, tostarp radoši un atbildīgi piedalīties izglītības programmu īstenošanā, kā arī veidot izglītojamā attieksmi pret sevi, citiem, darbu un valsti, audzināt krietnus, godprātīgus un atbildīgus cilvēkus, ievērot pedagoga profesionālās ētikas normas un piedalīties izglītības procesa pilnveidē, netiks aizskartas izglītojamo intereses. Personu izvērtēšanas procesam jābūt objektīvam un dienestam ir jāiepazīstas ar informāciju, kas var būt citu iestāžu rīcībā (informācija par personas sodāmību (ziņas no Sodu reģistra par personas sodāmību, tiesas nolēmumiem vai prokurora priekšrakstiem par sodu), t.sk. informācija par iespējamiem personas izdarītajiem bērna tiesību pārkāpumiem (piemēram, pārbaudes akti par pārbaudē konstatētajiem faktiem, administratīvo pārkāpumu protokoli) kā arī iestāžu sniegta informācija par personas attieksmi pret izdarīto noziedzīgo nodarījumu un personas raksturojums), lai gūtu priekšstatu par personu un izvērtētu tās iespējamo kaitējumu izglītojamo interesēm nākotnē, kā arī pieņemtu attiecīgu lēmumu. Informācija par personas sodāmību, tās darbību, raksturojumu var būt vairāku institūciju rīcībā. Lai mazinātu administratīvo slogu personai, valsts pārvaldes iestādes savā darbībā ievēro sadarbības principu, iegūstot informāciju. 3) Salīdzinot sodītās personas privātās dzīves neaizskaramības ierobežojumu un iespējamo izglītojamajam un arī sabiedrībai nodarīto kaitējumu (kas varētu rasties neatbilstošam pedagoga kandidātam pildot pedagoga pienākumus) un visas sabiedrības labumu, it īpaši ņemot vērā to, ka sodītai personai pēc pozitīvas izvērtēšanas netiek ierobežotas Latvijas Republikas Satversmē garantētās tiesības uz nodarbošanos, secināms, ka sabiedrības gūtais labums ir lielāks nekā iespējamais sodītajai personai nodarītais kaitējums. |
| 3.   | Projekta izstrādē iesaistītās institūcijas un publiskas personas kapitālsabiedrības | Dienests, Izglītības un zinātnes ministrija |
| 4. | Cita informācija | Nav. |
|  |  |  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecināms uz:1) personām, kas sodītas par tīšu noziedzīgu nodarījumu (sodāmība ir dzēsta vai noņemta) un vēlas strādāt par pedagogu ar šādām izglītības mērķgrupām:1) pirmsskolas vecuma bērni;2) obligātās izglītības vecuma bērni un jaunieši;3) jaunieši;4) personas ar speciālām vajadzībām;5) pieaugušie;2) izglītības iestādēm, kurās attiecīgās sodītās personas strādā vai gatavojas strādāt.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts izstrādāts, lai izveidotu vispusīgu, objektīvu izvērtēšanas mehānismu personām, kas sodītas par tīšu noziedzīgu nodarījumu un vēlas strādāt par pedagogu. Izvērtēšanas procesa mērķis ir konstatēt, vai atļauja iepriekš sodītai personai strādāt par pedagogu, neradīs risku izglītojamo veselībai, drošībai, intelektuālajai un fiziskajai attīstībai.Kopumā prakse, kāda tā noteikta MK noteikumos Nr. 195, nemainīsies. Vienlaikus noteikumu projekts paredz:- mazināt administratīvo slogu un novērst darbību un informācijas dublēšanos, atsakoties no atzinumu un atļauju kā atsevišķa dokumenta sagatavošanas, jo atzinums dublē protokolā izteikto komisijas priekšlikumu un atļauju piešķiršanas faktu apliecina lēmums;- vienkāršot iepriekš sodīto personu izvērtēšanas procedūru, nosakot, ka lēmumu par personas atbilstību pedagoga amatam pieņems komisija, t.i., komisija veiks visu iepriekš sodīto personu procedūru vienkopus, dienestam nosakot tikai minētā lēmuma apstrīdēšanas funkciju.- atvieglot komisijas darbu, papildinot izvērtēšanā izmantojamos kritērijus;- iekļaut komisijas sastāvā arī Psihologu sertifikācijas padomes pārstāvi.Vienlaikus, lai nodrošinātu, ka par pedagogu strādā personas ar atļauju un personas, uz kurām neattiecas Izglītības likuma 50. panta pirmajā daļā noteiktie ierobežojumi, noteikumu projekts paredz arī dienestam (Izglītības likuma 20. panta pirmajā daļā un trešās daļas 1. punktā noteiktās kompetences ietvaros kopsakarā ar 50. panta otrajā daļā (no 2019. gada 26. jūnija) noteikto) tiesības veikt izglītības iestāžu pedagogu sodāmības pārbaudi Sodu reģistrā, izdarot ierakstu sistēmā par saņemto Sodu reģistra izziņu. Minētā ieraksta mērķis ir mazināt administratīvo slogu (gadījumā, ja dienests būs savas kompetences ietvaros saņēmis Sodu reģistra izziņu, izdarot par to ierakstu sistēmā, izglītības iestādei tā gada laikā nebūs Sodu reģistra izziņa jāprasa atkārtoti; dienestam nebūs rakstiski jāpieprasa informācija par pedagogu atbilstību Izglītības likuma 50. panta pirmajā daļā noteiktajiem ierobežojumiem un izglītības iestādei nebūs jāgatavo uz šo pieprasījumu atbilde), kā arī personas datu aizsardzības nodrošināšanai. Tādējādi netiks atkārtoti pieprasītas un sūtītas ziņas par personas sodāmību, šī informācija ar izglītības iestādēm nebūs jāpārrunā telefoniski, tādējādi līdz minimumam samazinot iespējas pārkāpt personas datu aizsardzības principus vai personas pamattiesību ierobežojuma samērīgumu. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019 | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021 gadam | izmaiņas, salīdzinot ar vidēja termiņa budžeta ietvaru 2021 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 | 0 | 0  |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 | 0 | 0  |  0 |  0 |  0 |  0 |
| 1.2. valsts speciālais budžets |  0 | 0 | 0  |  0 |  0 |  0 |  0 |
| 1.3. pašvaldību budžets | 0 | 0 | 0  |  0 |  0 |  0 |  0 |
| 2. Budžeta izdevumi |  0 | 0 | 0  |  0 |  0 |  0 |  0 |
| 2.1. valsts pamatbudžets |  0 | 0 | 0  |  0 |  0 |  0 |  0 |
| 2.2. valsts speciālais budžets |  0 | 0 | 0  |  0 |  0 |  0 |  0 |
| 2.3. pašvaldību budžets |  0 | 0 | 0  |  0 |  0 |  0 |  0 |
| 3. Finansiālā ietekme |  0 | 0 | 0  |  0 |  0 |  0 |  0 |
| 3.1. valsts pamatbudžets |  0 | 0 | 0  |  0 |  0 |  0 |  0 |
| 3.2. speciālais budžets |  0 | 0 | 0  |  0 |  0 |  0 |  0 |
| 3.3. pašvaldību budžets |  0 | 0 | 0  |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  0 | 0 | 0  |  0 |  0 |  0 |  0 |
| 5. Precizēta finansiālā ietekme |  0 |  0 |  0 |  0 |  0 |  0 | 0  |
| 5.1. valsts pamatbudžets |  0 |  0 |  0 | 0  |
| 5.2. speciālais budžets |  0 |  0 |  0 | 0  |
| 5.3. pašvaldību budžets |  0 |  0 |  0 | 0  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Iepriekš sodīto personu izvērtēšanas komisijas locekļu skaits nemainās, taču tiek samazināts dienesta pārstāvju skaits (no 3 uz 2) un iekļauts viens Psihologu sertifikācijas padomes pārstāvis. |
| 8. Cita informācija | Noteikumu projekta izpilde notiks Izglītības un zinātnes ministrijas valsts budžeta programmā 07.00.00 „Informācijas un komunikāciju tehnoloģiju uzturēšana un attīstība” piešķirto līdzekļu ietvaros, kā arī budžeta programmas „Padotības iestādes un to pasākumi 42.00.00” apakšprogrammā 42.07.00 „Izglītības kvalitātes valsts dienesta darbības nodrošināšana” piešķirto valsts budžeta līdzekļu ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Noteikumu projekts ir saistīts ar noteikumu projektu “Grozījumi Ministru kabineta 2010. gada 17. augusta noteikumos Nr. 788 „Valsts izglītības informācijas sistēmas saturs, uzturēšanas un aktualizācijas kārtība””, jo šī noteikumu projekta kontekstā attiecīgi ir pielāgojama arī Valsts izglītības informācijas sistēmas (turpmāk – sistēma) funkcionalitāte, nodrošinot komisijas pieņemto lēmumu ievadi sistēmā.Saskaņā ar Ministru kabineta 2010. gada 17. augusta noteikumu Nr. 788 “Valsts izglītības informācijas sistēmas saturs, uzturēšanas un aktualizācijas kārtība” (turpmāk – MK noteikumi Nr. 788) 9.5.1 un 10.10. apakšpunktā noteikto par pedagogu, kas piedalās vispārējās izglītības, profesionālās izglītības, profesionālās ievirzes un interešu izglītības programmu īstenošanā un mācību procesa nodrošināšanā, kā arī par privātpraksē strādājošu pedagogu sistēmā iekļauj informāciju par personas sodāmību, proti, *norādi, vai informācija par personu pieejama Sodu reģistrā*. Saskaņā ar MK noteikumu Nr. 788 21.1punktā noteikto minētā informācija par izglītības iestādē nodarbināto pedagogu, kā arī privātpraksē strādājošu pedagogu sodāmību (norādi, vai informācija par personu pieejama Sodu reģistrā) tiek iegūta sistēmā tiešsaistes režīmā no Sodu reģistra.Ņemot vērā minēto, kā arī ievērojot Izglītības likuma 50. panta 1. punktā (no 2019. gada 26. jūnija 50. panta pirmās daļas 1. punkts) noteikto dienesta kompetenci, MK noteikumos Nr. 788 nepieciešams iekļaut regulējumu, paredzot, ka informāciju par komisijas pieņemtajiem lēmumiem (par atļauju) dienesta atbildīgā amatpersona ievada sistēmā (pie konkrētās personas datiem), līdzīgi kā tas ir attiecībā uz citiem dienesta uzturētajiem reģistriem, kas attiecīgajos normatīvajos aktos paredz ievadīt dienesta pieņemtos lēmumus sistēmā. Ievērojot informācijas personisko raksturu, tā nav publiska.  |
| 2. | Atbildīgā institūcija | Izglītības un zinātnes ministrija sadarbībā ar dienestu. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |
|  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu  | Lai informētu sabiedrību par noteikumu projektu un nodrošinātu iespēju izteikt viedokli, noteikumu projekts pirms tā iesniegšanas Valsts sekretāru sanāksmē 2018. gada 29. oktobrī ievietots dienesta tīmekļa vietnē [www.ikvd.gov.lv](http://www.ikvd.gov.lv).Pēc noteikumu projekta pieņemšanas Ministru kabinetā dienests nodrošinās informācijas izmaiņas dienesta tīmekļvietnē, kā arī elektroniski un klātienē (konferencēs, semināros, tikšanās reizēs) informēs izglītības iestāžu vadītājus un izglītības iestāžu dibinātāju pārstāvjus par izmaiņām iepriekš sodīto personu izvērtēšanas procesā un kārtību, kādā izglītības iestādes vadītājs pārliecinās, vai pastāv ierobežojumi personai strādāt par pedagogu. |
| 2. | Sabiedrības līdzdalība projekta izstrādē  | Sabiedrības informēšanas pasākumi veikti arī 2018. gada 20. septembrī pieņemto grozījumu Izglītības likumā izstrādes ietvaros.Sabiedrība par noteikumu projektu un tā mērķiem informēta arī regulārajos kursos un semināros par aktualitātēm izglītībā (piemēram, izglītības iestāžu un izglītības pārvalžu vadītājiem), ko organizē Izglītības un zinātnes ministrija sadarbībā ar dienestu un kuros saņemts atbalsts administratīvā sloga mazināšanai.Par dienesta tīmekļa vietnē [www.ikvd.gov.lv](http://www.ikvd.gov.lv) ievietoto noteikumu projektu sabiedrības viedokļi nav saņemti. |
| 3. | Sabiedrības līdzdalības rezultāti  | Par dienesta tīmekļa vietnē [www.ikvd.gov.lv](http://www.ikvd.gov.lv) ievietoto noteikumu projektu sabiedrības viedokļi nav saņemti. |
| 4. | Cita informācija | Nav. |
|  |  |  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Dienests, Izglītības un zinātnes ministrija, Valsts policija, Ģenerālprokuratūra, vecāku nevalstiskā organizācija, Valsts bērnu tiesību aizsardzības inspekcija, Latvijas Izglītības un zinātnes darbinieku arodbiedrība, Psihologu sertifikācijas padome, Iekšlietu ministrijas Informācijas centrs, Ieslodzījuma vietu pārvalde, Valsts probācijas dienests, izglītības iestādes un to dibinātāji, Latvijas Nacionālais arhīvs vai tā struktūrvienības, citas institūcijas vai organizācijas, kuru rīcībā var būt komisijai izvērtēšanai nepieciešamā informācija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem  | Jaunu institūciju izveide vai esošu institūciju likvidācija vai reorganizācija nav nepieciešama.  |
| 3. | Cita informācija | Nav. |

Izglītības un zinātnes ministre Ilga Šuplinska

Vīza:

Valsts sekretāre Līga Lejiņa

I.Juhņēviča

67358078; Inita.Juhnevica@ikvd.gov.lv

A.Lasmane

26130806; Agnese.Lasmane@ikvd.gov.lv

J.Veinberga

67358077; Jana.Veinberga@ikvd.gov.lv

1. Sk. <http://www.satv.tiesa.gov.lv/wp-content/uploads/2017/03/2017-07-01_Spriedums.pdf> [↑](#footnote-ref-1)
2. Latvijas Republikas Augstākās tiesas Senāta Civillietu departamenta 2011.gada 5.oktobra SPRIEDUMS Lietā Nr. SKC–478/2011. [↑](#footnote-ref-2)